Íbúar Evrópu standa frammi fyrir brýnum og áður óþekktum áskorunum um sjálfbærni sem krefjist aðkallandi lausna . Við verðum ekki aðeins að gera meira ; við verðum líka að gera hlutina með öðrum hætti . Næsta áratug munum við þurfa annars konar lausnir við umhverfis - og loftslagsáskorunum heimsins en þær sem við höfum notað undanfarin 40 ár , “ segir Bruyninckx . Auglýsing Ekki sé hægt að gera of mikið úr hvatningu til aðgerða í loftslagsmálum . Á síðustu 18 mánuðum hafi komið út stórar skýrslur frá IPCC , IPBES , IRP og Umhverfisstofnun Sameinuðu þjóðanna sem allar hafi svipuð skilaboð : Að þær brautir sem fetaðar eru séu ekki sjálfbærar og að þær tengist helstu framleiðslu - og neyslukerfum okkar . Tíminn sé að renna út til að koma með trúverðugar hugmyndir til að snúa þróuninni við . Þarf heildstæða stefnu Í skýrslunni fá pólitíkusar og stefnumótendur ótvíræð skilaboð , samkvæmt Umhverfisstofnun . Megináskorunin felist í því að mannkynið nái fram þróun um allan heim sem leiði til jafnvægis um samfélagsleg , efnahagsleg og umhverfissjónarmið . „ Evrópa mun ekki ná fram framtíðarsýn sinni um sjálfbærni um að „ lifa vel , innan marka plánetunnar “ einfaldlega með því að stuðla að hagvexti og leitast við að stjórna skaðlegum aukaverkunum með verkfærum á sviði umhverfis - og félagsmála . Þess í stað þarf sjálfbærni að vera leiðarljós fyrir metnaðarfulla og heildstæða stefnu og aðgerðir í öllu samfélaginu , “ segir í skýrslunni . Jafnframt kemur fram að árið 2020 hafi Evrópa einstaka möguleika á að leiða alþjóðlegt viðbragð við áskorunum um sjálfbærni . Um ógnir sem kunna að þvælast fyrir mikilvægum umbótum segir meðal annars í skýrslunni að atvinnulíf , framleiðslu - og neyslukerfi samtímans hafi þróast saman í áratugi þannig að róttækar breytingar á þessum kerfum muni líklega „ trufla fjárfestingar , störf , hegðun og gildi og skapa viðnám frá atvinnugreinum , svæðum eða neytendum sem hafa áhrif á það . “ Hægt er að lesa skýrsluna í heild sinni hér . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .